CELEX: 32005D0395
Language: bg
Date: 2005-05-10 00:00:00
Title: Решение 2005/395/ОВППС на Съвета от 10 май 2005 година за изменение на Решение 2001/80/ ОВППС за създаване на военния състав на Европейския съюз

Важна правна забележка

|

32005D0395

Официален вестник n° L 132 , 26/05/2005 стр. 0017 - 0024 Официален вестник n° L 164 , 16/06/2006 стр. 0056 - 0063

		20050510Решение 2005/395/ОВППС на Съветаот 10 май 2005 годиназа изменение на Решение 2001/80/ ОВППС за създаване на военния състав на Европейския съюзСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 28, параграф 1 от него,като взе предвид Договора за създаване на Европейската общност, и по-специално член 207, параграф 2 от него,като има предвид, че:(1) Настоящата организация и структура на военния състав на Европейския съюз (ВСЕС) не oтразява голям брой от неговите нови задачи.(2) Още повече, по отношение на воденето на автономни военни действия, при определени обстоятелства, по препоръка на Военния комитет на ЕС Съветът може да реши да ползва колективния капацитет на ВСЕС, по-специално когато е необходима обща гражданско-военна реакция и в случаите, когато не са установени национални щабове.(3) Като резултат е необходимо да се изменят основните положения и организацията на ВСЕС.(4) На 12 април 2005 г. Комитетът по политика и сигурност препоръча основните положения и организацията на ВСЕС да се изменят.(5) Вследствие на това Решение 2001/80/ОВППС [1] следва да бъде изменено,РЕШИ:Член 1Решение 2001/80/ОВППС на Съвета се изменя, както следва:1. Член 2 се заменя със следното:"Член 2Основните положения и организацията на военния състав на Европейския съюз са дефинирани в приложението към настоящото решение."2. Член 4 се заменя със следното:"Член 4Членове на военния състав на Европейския съюз се подчиняват на правилника, създаден с Решение 2003/479/ЕО на Съвета от 16 юни 2003 г. относно правилата, приложими за националните експерти и военния персонал, командирован в Генералния секретариат на Съвета [**].3. Приложението към Решение 2001/80/ОВППС се заменя с приложението към настоящото решение.Член 2Настоящото решение влиза в сила в деня на неговото приемане.Член 3Настоящото решение се публикува в Официален вестник на Европейския съюз.Съставено в Брюксел на 10 май 2005 година.За СъветаПредседателJ. Krecké[1] ОВ L 27, 30.1.2001 г., стр. 7.[**] ОВ L 160, 28.6.2003 г., стр. 72."--------------------------------------------------20050510ПРИЛОЖЕНИЕВОЕНЕН СЕКРЕТАРИАТ НА ЕВРОПЕЙСКИЯ СЪЮЗ (ВСЕС), ОСНОВНИ ПОЛОЖЕНИЯ И ОРГАНИЗАЦИЯ1. ВъведениеВ Хелзинки държавите-членки на Европейския съюз решиха да създадат в рамките на Съвета нови постоянни политически и военни органи, което да дава възможност на Европейския съюз да поеме своите отговорности за целия спектър от задачи по предотвратяване на конфликти и управлението на кризи, дефинирани в Договора на Европейския съюз (ДЕС). Както е предвидено в Хелзинкския доклад, "ВСЕС предоставя военна експертиза и подкрепа на ОЕПСО в рамките на структурите на Съвета, включително извършването на водени от ЕС операции за управление на военни кризи".На своя среща на 12 и 13 декември 2003 г. Европейският съвет прие с одобрение документа, озаглавен "Европейска отбрана, НАТО/ЕО консултации, планиране и операции". На 16 и 17 декември 2004 г. Европейският съвет одобри подробните предложения за изпълнението на настоящия документ. Основните положения на ВСЕС са дефинирани, както следва:2. МисияВоенният състав извършва ранно предупреждение, оценка на ситуацията и стратегическото планиране за мисии и задачи, за които се отнася член 17, параграф 2 от ДЕС, включително онези, които са определени в Европейската стратегия за сигурност. Това обхваща също определянето на Европейски национални и многонационални сили и изпълнението на политики и решения ръководени от Военния комитет на Европейския съюз (ВКЕС).3. Роля- Източник е на военната експертиза на ЕС.- Осигурява връзката между ВКЕС, от една страна, и наличните в ЕС военни ресурси, от друга; като предоставя военна експертиза на органите на ЕС според насоките на ВКЕС.- Извършва три основни оперативни функции: ранно предупреждение, оценка на ситуацията и стратегическо планиране.- Осигурява капацитет за ранно предупреждение. Планира, оценява и прави препоръки по отношение на концепцията за управление на кризи и общата военна стратегия, както и изпълнява решенията и насоките на ВКЕС.- Съдейства на ВКЕС относно оценка на ситуацията и военните аспекти на стратегическото планиране [1], по цялостния обхват от мисии и задачи, за които се отнася член 17, параграф 2 от ДЕС, включително онези, които са определени в Европейската стратегия за сигурност, за всички случаи на ръководените от ЕС операции, независимо дали ЕС работи със или без силите и средствата на НАТО.- Поддържа (по искане на генералния секретар/върховния представител) или на Комитета по политиката и сигурността (КПС) временни мисии в трети страни или международни организации, за да се предостави според изискванията съвет и помощ по военни аспекти при превенция на конфликти, управление на кризи и стабилизация след преодоляване на конфликти.- Съдейства на процеса на изработване, оценка и обзор на целите на отбранителните възможности, като се имат предвид нуждите на съответните държави-членки, за да осигури съвместимост с Процеса на планиране на отбраната (ППО) на НАТО и Процеса на планиране и преглед (ППП) на Партньорство за мир (ПМ) в съответствие с договорените процедури.- Работи в тясно сътрудничество с Европейската агенция по отбраната.- Отговаря за мониторинга, оценката и формирането на препоръки за подготовката, ученията и оперативната съвместимост във връзка със силите и отбранителните ресурси, предоставени на ЕС от държавите-членки.- Поддържа капацитет за подкрепа на националните щабове, определени да провеждат автономни операции на ЕС, главно чрез гражданската/военната група.- Отговаря чрез гражданската/военната група за генерирането на капацитет за планиране и провеждане на автономна военна операция на ЕС; поддържа капацитета на държавите-членки на ЕС бързо да установят оперативен център за конкретна операция, по-специално когато е необходима съвместна гражданско-военна реакция и където няма установен национален щаб, веднага щом е взето решение от Съвета за такава операция по препоръка на ВКЕС.4. Задачи- Предоставя военна експертиза на генералния секретар/върховния представител и на органите на ЕС под ръководството на ВКЕС.- Провежда наблюдение при потенциални кризи чрез получаване на сведения от съответни национални и многонационални разузнавателни сили.- Предоставя на ситуационните центрове военна информация и получава такава от тях.- Изготвя военния аспект при предварително стратегическо планиране.- Определя и набира европейските национални и многонационални сили за ръководени от ЕС операции в координация с НАТО.- Допринася за развитието и подготовката (включително военна подготовка и учения) на национални и многонационални сили, предоставени на ЕС от държавите-членки. Задължителните параметри на взаимоотношенията с НАТО са дефинирани в съответните документи.- Организира и координира процедурите с национални и многонационални щабове, включително с щабове на НАТО на разположение на ЕС, като осигурява, доколкото това е възможно, съвместимост с процедурите на НАТО.- Допринася за разработването на военния аспект на Европейската политика за сигурност и отбрана за борбата срещу тероризма.- Допринася за разработването на концепции, доктрини, планове и процедури за използването на военни сили и средства и при операции за преодоляване на последствия при природни бедствия и аварии.- Програмира, планира, осъществява и оценява военните аспекти на процедурите на ЕС при управление на кризи, включително ученията по процедурите на ЕС/НАТО.- Участва във финансовата оценка на операции и учения.- Осъществява връзката между националните и многонационалните щабове на многонационалните сили.- Установява постоянни връзки с НАТО в съответствие с "Постоянните мерки на ЕС/НАТО".- Предоставя домакинство на екип за връзка на НАТО във ВКЕС и поддържа групата на ЕС при ВЩКССЕ (Върховна щаб-квартира на съюзните сили в Европа) в съответствие с доклада на председателството на ЕПСО, приет от Съвета на 13 декември 2004 г.- Установява подходящи отношения с определени отговорни лица в рамките на ОН, както и други международни организации, включително и ОССЕ и АС, предмет на договореност между тези организации.- Допринася за цялостния процес на анализ на изводите.- Задачи, поети от гражданско-военната група:- Предприема стратегическо планиране на непредвидени случаи по инициатива на генералния секретар/върховния представител или на КПС.- Съдейства за изработването на набор от доктрини/концепции, за извличане на изводи от граждански/военни операции и учения.- Подготвя концепции и процедури за оперативния център на ЕС и осигурява наличността и готовността на персонала, съоръженията и оборудването на оперативния център при операции, учения и обучения.- Поддържа, актуализира и подменя оборудването на оперативния център на ЕС и поддържа сградния фонд.а) Допълнителни задачи при ситуации на управление на кризи- Изисква и обработва специфична информация от разузнавателните служби и друга необходима информация от всички налични източници.- Съдейства на ВКЕС при разработките за Ръководството за начално планиране и директиви за планиране на КПС.- Разработва и подрежда по значимост военностратегически варианти като база за военни разработки, давани от ВКЕС на КПС, чрез:- дефиниране на начални общи варианти;- привличане, когато е подходящо, на подкрепа в планирането от външни източници, които ще анализират и развиват тези варианти в повече подробности;- оценка на резултатите от тази по-подробна дейност и възлагане на други дейности при необходимост;- представяне на ВКЕС на цялостна оценка, с индикация на приоритети и препоръки, където е необходимо, на ВСЕС.- Идентифицира силите, които могат да участват в евентуални операции, ръководени от ЕС, в координация с националните щабове по планирането и при необходимост с НАТО.- Помага на командира на операцията при техническия обмен с трети страни, които предлагат военна подкрепа на операция, ръководена от ЕС, както и при подготовката на конференцията за съставяне на силите.- Продължава да наблюдава кризисни ситуации.- Задачи, поети чрез гражданско-военната група:- По искане на генералния директор на военния състав на ЕС (ГДВСЕС), осигурява съдействие на политическо-военно стратегическо планиране като реакция на криза, проведено под отговорността на генералния директор (подготовка на ЦВГ, съвместни действия…).- Съдейства на стратегическо планиране при реагиране на кризи за съвместни цивилно-военни операции чрез създаването на стратегически варианти, както се предвижда в процедурите за управление на кризи. Това планиране е на директно подчинение на ГДВСЕС, както и на общо подчинение на генералния секретар/върховния представител.- По искане на ГДЕ до ГДВСЕС, осигурява съдействие на политическо-военното стратегическо планиране като реакция на криза, проведено под ръководството на ГДЕ (подготовка на PSO, CSO и др.).б) Допълнителни задачи по време на операции- Военният състав на Европейския съюз (ВСЕС), действащ под ръководството на ВКЕС, постоянно наблюдава всички военни аспекти на операциите. Той ръководи стратегически анализи във връзка с определения командващ на операцията в подкрепа на ВКЕС в неговата съветническа роля към КПС, ръководещ стратегическото командване;- В светлината на политическото и оперативното развитие на нещата предоставя нови варианти ма ВКЕС като база за военните препоръки на ВКЕС към КПС.- Внася своя принос за заздравяването на основното ядро и за по-нататъшното му укрепване според изискванията на оперативния център на ЕС.- Задачи, предприети чрез гражданско-военната група:- Снабдява постоянната основна клетка на оперативния център на ЕС.- Подпомага координирането на цивилни операции. Такива операции се провеждат под ръководството на ГДЕ. Подпомага при планирането, поддръжката (включително възможната употреба на военни средства) и провеждането на цивилни операции (стратегическото ниво остава в ГДЕ).5. Организация- ВСЕС работи под военното ръководство на ВКЕС, пред който докладва.- Той е отдел на секретариата на Съвета, директно подчинен на генералния секретар/върховния представител, и работи в тясно сътрудничество с други отдели на секретариата на Съвета.- Оглавяван е от ГДВСЕС, офицер с три звезди.- Състои се от личен състав, преведен на служба от държавите-членки, действащ като международен в съответствие с правилата, приложими за националните експерти и военния състав, преведени на служба към генералния секретар на Съвета (ГСС), както и цивилни служители, преведени на служба от ГСС и Комисията. С цел подобряване на процеса на селекцията за ВСЕС държавите-членки се насърчават да представят повече от един кандидат за всяка длъжност, за която се кандидатства.- За да покрие целия спектър от мисии и задачи, ВСЕС е организиран, както е посочено в приложение А;- В ситуации на управление на кризи или при учения ВСЕС може да основе екип за действие при кризи (ЕДК), разчитащ на свой собствен опит и умения, персонал и инфраструктура. В допълнение, ако е необходимо, може да изиска чрез ВКЕС персонал за временно подкрепление от държавите-членки на ЕС.- Мисията, функцията и организацията на гражданско-военната група, както и конфигурацията на оперативния център са приети от Съвета на 13 декември и са одобрени от Европейския съвет на 16 и 17 декември 2004 г. ВКЕС ще осигурява ръководство на военните действия, предприети от гражданско-военната група, чрез ГДВСЕС. Действията на групата за цивилни аспекти на управлението на кризи остава под функционалното командване на ГДЕ. Докладването на тези действия на Комитета за цивилните аспекти на управлението на кризи (КЦАУК) е в съответствие с установените процедури за управление на кризи от цивилен аспект.6. Взаимоотношения с трети страниОтношенията между ВСЕС и европейските членки на НАТО, които не са членки на ЕС, без трети държави и кандидатките за членство в ЕС, са дефинирани в съответните документи, отнасящи се до взаимоотношенията на ЕС с трети страни.[1] Предварителни дефиниции:Стратегическо планиранедейности по планирането, които започват непосредствено при появата на криза и завършват, когато политическите органи на ЕС одобрят военен стратегически вариант или група военни стратегически варианти. Стратегическият процес обхваща военна оценка на ситуацията, определяне на политическо-военна рамка и разработване на военни стратегически варианти.Военен стратегически вариантвъзможна военна акция, разработена за постигане на политическо-военни цели, очертани в политическо-военна рамка. Военният стратегически вариант очертава общо военното решение, необходимите ресурси и ограничения, както и препоръки за избора на командира на операцията и оперативен щаб).--------------------------------------------------20050510ДОПЪЛНЕНИЕСХЕМА НА ОРГАНИЗАЦИЯ НА ВСЕС+++++ TIFF +++++СЪКРАЩЕНИЯAACOS  Помощник началник на секретариатаADMIN  Административен отделCCEUMC  Председател на Военния комитет на Европейския съюзCIS  Направление Комуникации и информационни системиCiv/Mil Cell  Гражданско-военна групаCIVCOM  Комитета за цивилните аспекти на управлението на кризиCMC SPT  Подкрепа за председателя на Военния комитет на Европейския съюзCMSP  Отдел Гражданско-военно стратегическо планиранеCONOPS  Концепции на операциитеCRP/COP  Отдел Планиране на реагирането при кризи/текущи операцииDDDG/COS  Заместник генерален директор и началник на секретариата на Военния секретариат на Европейския съюзDGEUMS  Генерален директор на военния секретариат на Европейския съюзDOC/CON  Отдел Доктрини и концепцииEEUMC  Военен комитет на Европейския съюзEUMS  Военен секретариат на Европейския съюзEXE/TRG/ANL  Отдел Обучение и анализиEX OFFICE  Изпълнителен отделFFOR/CAP  Отдел Развитие на силите и на военните способностиIINT  Направление РазузнаванеINT POL  Отдел Разузнавателна политикаITS  Отдел Информационна технология и сигурностLLEGAL  Правен съветникLOG  Отдел ЛогистикаLOG/RES  Направление Логистика и ресурсиOOCPS  Постоянен секретариат на оперативния центърOHQ  Оперативен щабOPLAN  Оперативен планOPSCEN  Оперативен центърOPS/EXE  Направление операции и ученияPPERS  Личен съставPOL  Политически отделPOL/PLS  Отдел Политика и планиранеPOL/REQ  Отдел Политика и потребностиPRD  Отдел ПроизводствоRREQ  Отдел ПотребностиRES/SPT  Отдел Ресурсна поддръжкаUUN MLO  Военен офицер за връзка с Обединените нации--------------------------------------------------